open-index/open-wikipedia-markdown huggingface dataset:
Ralph Bakshi

**Ralph Bakshi** (s. 26. lokakuuta 1938 Haifa) on yhdysvaltalainen elokuvaohjaaja, käsikirjoittaja, tuottaja ja animaattori. Ohjaajana hän on tehnyt lähinnä animaatioelokuvia.

Bakshi syntyi lokakuussa 1938 Haifassa, joka oli tuolloin osa Palestiinan brittiläistä mandaattialuetta. Seuraavana vuonna perhe muutti New Yorkiin, Yhdysvaltoihin, paetessaan toista maailmansotaa. 

## Tuotanto
Kirjoittajana ja ohjaajana:
**[[Fritz – kova kolli]]* (1972)
**[[Heavy traffic – kuumat paikat]]* (1973)
**[[Coonskin]]* (video nimellä *Street Fight*, 1975)
**[[Taikurit]]* (1977)
**[[Hey Good Lookin’]]* (1982)
**[[Mighty Mouse: The New Adventures]]* (TV-sarja, 1987)
**[[Tattertown|Christmas in Tattertown]]* (TV-tuotanto, 1988)
**This Ain’t Bebop* (lyhyt näytelmäelokuva, 1989)
**[[Cool and the Crazy]]* (näytelty TV-elokuva, 1994)
**Babe, He Calls Me* (lyhytelokuva, 1997)
**Malcom and Melvin* (lyhytelokuva, 1997)
**[[Last Days of Coney Island]]* (lyhytelokuva, 2015)

Ohjaajana:
**[[Taru sormusten herrasta (animaatioelokuva)|Taru sormusten herrasta]]* (1978)
**[[American Pop]]* (1981)
**[[Fire and Ice – tulen ja jään maa]]* (1983)
**[[Dr. Seuss’ The Butter Battle Book]]* (TV-erikoisjakso, 1989)
**[[Cool World]]* (1992)
**[[Spicy City]]* (televisiosarja, 1997)

Näyttelijänä:
**[[Fritz – kova kolli]]* (1972) – sivuhahmojen ääniä
**[[Heavy Traffic]]* (1973) – sivuhahmojen ääniä
**[[Coonskin]]* (1975) – sivuhahmojen ääniä
**[[Taikurit]]* (1977) – sivuhahmojen ääniä
**[[Spicy City]]* – Stevien ääni jaksossa ”Mano's Hands”
**Spicy City* – Connellyn ja Goldblumin äänet jaksossa ”Love Is a Download”
**[[Ren & Stimpy Adult Party Cartoon]]* – palopäällikön ääni jaksossa ”Fire Dogs 2”
**[[Ralph Bakshi: The Wizard of Animation]]* – itsenään
*** (2003) – itsenään (haastateltava)

Sekalaista:
**[[Kanuunankuularalli 2]]* (1984) – animaatiojakson ohjaus

## Lähteet

## Aiheesta muualla
Viralliset kotisivut
Theo de Raadt

**Theo de Raadt** (s. 19. toukokuuta 1968 Pretoria, Etelä-Afrikka) on Kanadan Albertassa asuva käyttöjärjestelmä- ja ohjelmistosuunnittelija. 

Raadt on OpenBSD-projektin perustaja. Hän oli myös yksi NetBSD-hankkeen perustajista.

## Lähteet

## Aiheesta muualla

* De Raadtin kotisivu
Cathay Pacific

**Cathay Pacific Airways Ltd.** () on Hongkongin kansallinen lentoyhtiö. Yhtiön solmukohtana toimii Hongkongin kansainvälinen lentoasema. Hongkongissa sijaitsee myös yhtiön pääkonttori. Cathay Pacific oli vuonna 1999 Oneworld-lentoyhtiöallianssin perustajajäseniä. Yhtiö lentää yli 80 kohteeseen 46 maassa, ja sen laivasto koostuu yli 170 lentokoneesta. Sillä on laaja reittiverkosto etenkin Aasiassa. Cathay Pacific oli saksalaisen lento-onnettomuustutkintatoimisto JACDECin vuonna 2017 julkaisemassa listauksessa arvioitu maailman turvallisimmaksi lentoyhtiöksi. Lentoyhtiö on saanut nimensä Kiinan vanhasta nimestä, Kathaysta, ja siitä että perustajat arvelivat joskus lentävänsä Tyynen valtameren yli.

Cathay Pacific perustettiin vuonna 1946, ja se on osa brittiläistä monialayritys Swire Groupia. Swiren emoyhtiö on vuonna 1816 perustettu, Lontoossa kotipaikkaansa pitävä John Swire & Sons.

## Laivasto

### Nykyinen laivasto
Huhtikuussa 2025 Cathay Pacificin laivasto koostuu seuraavista konetyypeistä. Laivaston keski-ikä on 12,2 vuotta.

## Lähteet

## Aiheesta muualla

* Cathay Pacific
Hoosea

**Hoosea** (, suom. ’Pelastaminen’) (700-luku eaa.) oli yksi Israelin kansan profeetoista. Hän toimi Pohjoisessa kuningaskunnassa Israelissa ennen Samarian kukistumista (772 eaa.). Hän kirjoitti *[[Hoosean kirja]]n*, joka luetaan Raamatun Vanhan testamentin pieniin profeetallisiin kirjoihin. Hoosea vertasi Israelin epäjumalanpalvelusta omaan avioliittoonsa uskottoman vaimon kanssa. 

## Aiheesta muualla

* Ortodoksi.net / Profeetta Hoosea
*Profeetta Hoosea, sivu Myöhempien Aikojen Pyhien Jeesuksen Kristuksen kirkko
Aer Lingus

**Aer Lingus** (/ˌɛər ˈlɪŋɡəs/)  on irlantilainen, vuonna 1936 perustettu lentoyhtiö. Sen päälentoasemat ovat Corkin kansainvälinen lentoasema ja Dublinin lentoasema. Myös lentoyhtiön päämaja sijaitsee Dublinissa. 

Aer Lingus päätti toukokuussa 2006 irtautua Oneworld-allianssista. Yhtiön siirtyessä kohti halpalentokonseptia allianssin merkitys yhtiölle on vähentynyt. Ero astui voimaan 1. huhtikuuta 2007. Halpalentoyhtiö Ryanair teki yhtiöstä ostotarjouksen lokakuussa 2006 Irlannin valtion myytyä osan omistamistaan Aer Lingusin osakkeista.

IAG teki vuonna 2015 tarjouksen kaikista Aer Linguksen osakkeista ja sai ostettua suurimman osan lentoyhtiöstä Irlannin valtiolta, Ryanairilta ja muilta sijoittajilta. IAG omistaa Aer Linguksesta 98,05 %. IAG:n tarkoituksena on tehdä Dublinin lentoasemasta yhtiön toinen solmukohta Pohjois-Amerikan lennoille Lontoon lisäksi.

## Laivasto

### Nykyinen laivasto
Syyskuussa 2025 Aer Lingusin laivasto koostuu seuraavista konetyypeistä. Laivaston keski-ikä on 12,4 vuotta.

### Laivaston kehitys
Aer Lingusin uutisoitiin muuttaneen 2014 yhdeksän Airbus A350 XWB -tilaustaan lyhyille matkoille optimoituun Regional-malliin, jonka moottoreiden teho olisi pienempi kuin normaaleissa A350 XWB -koneissa, mutta koneiden ylläpitokulut olisivat pienemmät. Koneiden toimitusten odotettiin alkavan vuonna 2016. Vuonna 2019 Aer Lingus siirsi neljä tilaustaan Iberialle.

## Lähteet

## Aiheesta muualla

*Aer Lingus
Saarnaaja

**Saarnaaja** on henkilö, joka pitää saarnan eli uskonnollisen puheen. Saarnaaja voi olla pappi tai maallikko. Esimerkiksi Suomen herätysliikkeissä on satoja maallikkosaarnaajia. Saarnaajia sanotaan myös **"''puhujiksi''"** varsinkin lestadiolaisuuden piirissä.

Saarnaajan kirja eli Saarnaaja on yksi Raamatun Vanhan testamentin viisauskirjoista. Se on Vanhan testamentin nuorimpia kirjoja, eikä sen mukaan ottaminen ollut itsestäänselvyys, sillä sitä sävytti kreikkalainen filosofia.

## Lähteet
Auringonkukkagalaksi

**Auringonkukkagalaksin**, joka tunnetaan myös nimillä Messierin kohde 63, M63 ja NGC 5055 löysi Pierre Méchain 14. kesäkuuta 1779, ja samana päivänä lisäsi Charles Messier sen luetteloonsa. Auringonkukkagalaksi on kierteisgalaksi, ja se kuuluu Ajokoirien tähdistöön. Auringonkukkagalaksi muodostaa selkeästi fyysisen galaksiryhmän yhdessä Pyörregalaksin (M51) ja useampien pienempien galaksien kanssa. Ryhmää kutsutaan M51:n galaksiryhmäksi. Sen etäisyys Maasta on 37 miljoonaa valovuotta.

## Katso myös
* Messierin luettelo
* New general Catalogue
* Tähtitiede

## Lähteet

## Aiheesta muualla
Erika Blanc

**Erika Blanc**, oik. **Enrica Bianchi Colombatto** (s. 23. heinäkuuta 1942, Brescia, Lombardia, Italia) on italialainen näyttelijä. 

Blancin tunnetuin rooli on ollut nimiosa ensimmäisessä *Emmanuelle*-filmissä *Io, Emmanuelle* (1969). Blanc on myös esiintynyt kauhufilmeissä *including Kill*, *Baby ...Kill*, *The Nicht Evelyn Came Out of the Grave*, *[[Yö paholaisen linnassa]]* ja *Mark of the Devil II*. Uusin elokuva, jossa hän on esiintynyt on vuoden 2006 elokuva *Fratelli*. Yhteensä hän on näytellyt 85 elokuvassa vuosina 1964-2006.   

## Aiheesta muualla
*
Hippolyt Kempf

**Hippolyt Kempf** (s. 10. joulukuuta 1965) on entinen sveitsiläinen yhdistetyn hiihtäjä ja maan ainoa olympiavoittaja kyseisessä lajissa.

Kempfin urheilu-uran menestyksekkäimmät vuodet ajoittuivat 1980-luvun loppuun ja 1990-luvun alkuun. 1988 Calgaryn olympiakisoissa Kempf voitti yhdistetyn henkilökohtaisen kilpailun ja saavutti Sveitsin joukkueessa hopeaa joukkuekilpailussa. 

1989 Lahden MM-hiihdoissa Kempf oli mukana joukkuekilpailun hopeaa saavuttaneessa Sveitsin joukkueessa ja sijoittui henkilökohtaisessa kilpailussa neljännelle sijalle.

Kempf oli mukana vielä 1994 Lillehammerin olympialaisissa, missä hän saavutti joukkuekilpailussa pronssia ja oli normaalikilpailun kuudes.

## Aiheesta muualla
*
Cape Canaveral

**Cape Canaveral** on yhteisnimitys Merritt Island -saarella ja sen itäpuolella olevalla saarelmalla Floridassa Yhdysvalloissa sijaitseville avaruuskeskuksille. Alueella sijaitsee NASAn Kennedy Space Center (KSC) ja Yhdysvaltain avaruusvoimien Cape Canaveral Space Force Station (CCSFS). Cape Canaveral voi viitata myös pelkkään itäiseen saarelmaan ilman Merrit Island -osaa.

Kaikki NASAn miehitetyt lennot Apollo-ohjelman ajoista alkaen on lähetetty KSC:n puolelta, ja nimenomaan kompleksista 39. 

CCSFC (aiemmin CCAFC) on Yhdysvaltain avaruusvoimien rakettien laukaisukeskus, ja USAF käyttää sitä muun muassa vakoilusatelliittien laukaisuun, ja muuhun sotilaalliseen toimintaan. USSF myös vuokraa laukaisualustojaan NASAn ja muiden tahojen käyttöön. Kun luotainten ja satelliittien laukaisu sukkuloilla käytännössä loppui vuoden 1986 Challenger-onnettomuuteen ja Nasan Kompleksi 39 oli varattu yksinomaan miehitettyihin lentoihin, lähes kaikki luotain- ja satelliittilaukaisut tehtiin CCSFC:n puolelta.

## Historia
Ensimmäinen raketti, Bumper V-2 laukaistiin alueelta vuonna 1950. Bumper oli V-2, jossa oli WAC Corporal toisena rakettivaiheena.

Vuosina 1963–1973 alue oli nimeltään **Cape Kennedy** Yhdysvaltain presidentti John F. Kennedyn mukaan. Presidentin kuoleman jälkeen vuonna 1963 Kennedyn vaimo Jacqueline Kennedy pyysi silloista presidenttiä Lyndon B. Johnsonia nimeämään saaren hänen miehensä mukaan.

Vaikka nimenmuutos oli senaatin hyväksymä se ei ollut suosittu Floridassa. Vuonna 1973 osavaltion oikeus muutti takaisin yli 400 vuotta vanhan nimen. Kennedyn perhe ilmoitti "ymmärtävänsä muutoksen". Jacqueline Kennedy taas ei koskaan ymmärtänyt nimen muutosta. Kennedy Space Center kuitenkin säilytti nimensä.
Oddbjørn Hagen

**Oddbjørn Hagen** (3. helmikuuta 1908 Ytre Rendal – 25. kesäkuuta 1983 Skedsmo) oli norjalainen maastohiihtäjä ja yhdistetyn urheilija.

Hagenin urheilu-uran menestyksekkäimmät vuodet ajoittuivat 1930-luvulle. Vuoden 1934 MM-hiihdoissa Sollefteåssa hän voitti kultaa yhdistetyn kilpailussa ja sijoittui 18 kilometrin hiihdossa kuudenneksi. Viestissä Norja sijoittui neljänneksi Hagenin ja Ruotsin Arthur Häggbladin hiihdettyä harhaan, jolloin Saksa nousi näiden ohitse hopealle. Vuotta myöhemmin Vysoké Tatryn MM-hiihdoissa Hagen uusi yhdistetyn maailmanmestaruutensa ja voitti hopeaa 18 kilometrin hiihdossa sekä Norjan joukkueessa viestihiihdossa.

Vuoden 1936 talviolympialaisissa Garmisch-Partenkirchenissa hän voitti yhdistetyssä kultaa ja saavutti 18 kilometrin hiihdossa sekä viestihiihdossa hopeaa. Noihin aikoihin yhdistetyn hiihto-osuus kilpailtiin 18 kilometrin erikoiskilpailun yhteydessä.

Hagen voitti Holmenkollenin kisoissa yhdistetyn vuosina 1932, 1934 ja 1935 sekä 18 kilometrin hiihdon vuonna 1936. Norjan mestaruuden hän voitti 30 kilometrin hiihdossa vuosina 1935 ja 1936. Hän lopetti uransa 28-vuotiaana vuonna 1936.

## Lähteet
* 
* 

### Viitteet
Simon Slåttvik

**Simon Slåttvik** (24. heinäkuuta 1917 Valnesfjord – 3. toukokuuta 2001 Lillehammer) oli norjalainen yhdistetyn urheilija. Hänen uransa menestyksekkäimmät vuodet ajoittuivat 1950-luvun alkuun, jolloin hän oli maailman huipulla.

Slåttvik voitti yhdistetyssä ensimmäisen kerran Norjan-mestaruuden vuonna 1947. Seuraavana vuonna häntä ei valittu Sankt Moritzin olympialaisiin mutta pian kisojen jälkeen hän voitti yhdistetyn Holmenkollenilla, jossa hän oli ykkönen myös vuosina 1950 ja 1951. Lake Placidin MM-kisoissa 1950 Slåttvik sijoittui pronssille oltuaan hiihto-osuudella yli 5,5 minuuttia Suomen Heikki Hasua hitaampi vaikka olikin paras mäkiosuudella. Oslon talviolympialaisissa 1952 Slåttvik voitti olympiakultaa 4,1 pisteen erolla Heikki Hasuun. Falunin MM-kisoissa 1954 hän sijoittui viidenneksi Norjan viitoisvoittoon päättyneessä kilpailussa.

Norjan mestaruuksia Slåttvik voitti urallaan 14 kappaletta. Hän oli ensimmäinen norjalainen yhdistetyn mies, joka hyppäsi mäestä yli 100 metriä. Oberstdorfin lentomäessä hän hyppäsi 125-metrisen hypyn vuonna 1952.

## Lähteet
* 
* 

### Viitteet
Justinos Marttyyri

Pyhä **Justinos Marttyyri** (, ; joskus myös **Justinos Filosofi**, n. 100 – n. 165) oli varhainen kristitty filosofi, apologeetti ja pyhä. Justinos tunnetaan harhaoppien vastaisena teologisena taistelijana, jolle 300-luvulla annettiin kirkkoisän asema. Justinos taisteli teologisesti Markionia ja gnostikkoja vastaan. Ennen kääntymään hän oli keskiplatoninen koulufilosofi. Justinos vaikutti Roomassa noin vuodesta 150 noin vuonna 165 tapahtuneeseen marttyyrikuolemaansa saakka. Justinos perusti Roomaan filosofikoulun esikuvan mukaisen kristillisen koulun, jossa hän teki kristillistä lähetystyötä.

Hänen teoksensa olivat ensimmäisiä laajempia kristillisen uskon puolustuksia.

## Elämä

Suurin osa siitä, mitä Justinoksen elämästä tiedetään, tulee hänen omista kirjoituksistaan. Hän syntyi Flavia Neapoliksessa eli Vanhan testamentin Sikemissä, nykyisessä Palestiinan Nablusissa. Kaupungin perusti Vespasianus Jerusalemin vuonna 70 tapahtuneen tuhon jälkeen. Justinos oli kotoisin Samariasta. Hänen isänsä ja isoisänsä olivat todennäköisesti kreikkalaisia tai roomalaisia, ja hän kasvoi pakanana.

Justinos opiskeli filosofiaa ja etsi jumalaa, mutta pettyi filosofeihin. Lopulta hän kääntyi kristinuskoon, jota hän alkoi pitää todellisena filosofiana. Justinos omisti lopun elämästään kristinuskon opettamiselle ja hän oli yksi edelläkävijöistä rakentamassa siltaa kreikkalaisen filosofian ja kristinuskon välille. Hän matkusti laajalti ja asettui lopulta Roomaan, jossa hän perusti kristillisen filosofian koulun.

Justinos kärsi marttyyrikuoleman Roomassa Marcus Aureliuksen aikana, kun Junius Rusticus oli kaupunginprefektinä eli vuosien 162 ja 168 välillä. Todennäköisesti hänet mestattiin yhdessä kuuden muun kristityn kanssa vuonna 165.

## Teokset

* *[[Ensimmäinen apologia]]*, osoitettu Antoninus Piukselle, tämän pojille ja Rooman senaatille
* *[[Toinen apologia]]*, osoitettu Rooman senaatille
* *[[Dialogi Tryfonin kanssa]]*
* *Esitelmä kreikkalaisille*, keskustelu kreikkalaisten filosofien kanssa heidän jumaliensa luonteesta
* *Kehotus kreikkalaisille*
* *Jumalan kaikkivaltiudesta*, jossa hyödynnetään sekä pakanallisia että kristillisiä lähteitä
* *Psalmisti*
* *Sielusta*, tutkielma skolastisessa muodossa

Justinuksen teokset on julkaistu Patrologia Graecan osassa 6.

## Lähteet
* 
* 

### Viitteet

## Kirjallisuutta

*  Avoin verkkoversio Helda Open Books

## Aiheesta muualla
* Bobichon, Philippe: *[https://www.academia.edu/7280008/JUSTIN_MARTYR_Dialogue_avec_Tryphon_Dialogue_with_Trypho_%C3%A9dition_critique_VOLUME_I_Introduction_Texte_grec_Traduction_Coll_Paradosis_%C3%A9ditions_universitaires_de_Fribourg_Suisse_no_47_1_2003_563_pages Dialogi Tryfonin kanssa/Dialogue avec Tryphon, édition critique], Fribourg, 2003. 2 vol.*
*Kirby, Peter (toim.): Justin Martyr. *Early Christian Writings*. 
* Kuula, Kari: Justinos-käännös on teologisen tutkimuksen merkkitapaus . *Savon sanomat* 24.12.2008.
*
Justinus

**Justinus** () voi tarkoittaa:

## Roomalaisia
*Justinus I, Itä-Rooman keisari vuosina 518–527
*Justinus II, Itä-Rooman keisari vuosina 565–578
*Junianus Justinus, 200-luvulla elänyt roomalainen historioitsija
*Justinus (Moesia) (k. 528), itäroomalainen sotapäällikkö keisari Justinianus I:n ajalla
*Justinus (Germanuksen poika) (525–566), itäroomalainen sotapäällikkö ja vuoden 540 konsuli

## Muita
*Justinus van Nassau (1559–1631), Vilhelm I Oranialaisen poika
*Justinos Marttyyri, pyhimys
Lohikäärmeen vuosi

**Lohikäärmeen vuosi** voi tarkoittaa ainakin seuraavia:

* lohikäärmeen vuosi kiinalaisessa kalenterissa
* *[[Lohikäärmeen vuosi (elokuva)|Lohikäärmeen vuosi]]* (engl. *Year of the Dragon*),  Michael Ciminon ohjaama rikoselokuva vuodelta 1985
* *Lohikäärmeen vuosi* (ruots. *Drakens år*), ruotsalaisen Thomas Kangerin rikosromaani vuodelta 2011.
Jyrki Hämäläinen

**Jyrki Uolevi Hämäläinen** (27. heinäkuuta 1942 Tampere – 18. maaliskuuta 2008 Espoo) oli suomalainen populaarikulttuuriin erikoistunut toimittaja. 

## Elämä
Hämäläinen opiskeli Tampereen yliopistossa ja toimi harjoittelijana tv-studioissa Lontoossa ja Los Angelesissa. Hän oli *[[Suosikki]]*-lehden päätoimittaja vuosina 1968–2003. Hän toimi myös show-promoottorina ja ohjelmiston tuottajana. Päätoimittajan uran päättyessä Hämäläinen julkaisi muistelmansa *Seikkailija tämän maailman – kovilta kaduilta tähtien suosikiksi* ja sen jälkeen kirjoitti vielä Urpo Lahtisen, Olavi Virran ja Dannyn elämäkerrat sekä lehtikolumneja.

Lehtityön ohella Jyrki Hämäläinen muistetaan 1960-luvun televisio-ohjelmista, kuten *[[Ohimennen]]*, *Syrjähyppy*, *Antaa soittaa* ja *Kertaheitolla*, joita hän toimitti yhdessä Markku Veijalaisen kanssa. Toimittajatyön lisäksi Jyrki Hämäläinen on vaikuttanut musiikkimaailmassa myös äänilevyesiintyjänä sekä sanoittajana. Vuonna 1966 Hämäläiseltä ilmestyi single *Lätkämarssi / Animals*, jonka molemmat kappaleet olivat Hämäläisen omia sanoituksia. Lisäksi hän on sanoittanut yhdessä Kari Kuuvan kanssa Suomen Euroviisu-karsinnoissa vuonna 1975 toiseksi sijoittuneen Dannyn esittämän kappaleen *Seikkailija* sekä Raul Reimanin kanssa vuonna 1986 niin ikään Dannyn esittämän kappaleen *Ninja*. Hämäläinen toimi myös tuottajana Jarno Sarjasen vuonna 1985 ilmestyneellä albumilla ''Mustat kaleerit''. 

Juice Leskisen kappaleen ”Jyrki boy” on arveltu perustuvan Jyrki Hämäläiseen.

## Yksityiselämä
Hämäläinen oli naimisissa Suomen mannekiinikuningattareksi valitun Arja-Liisa Inguksen kanssa parikymmentä vuotta. He tapasivat vuonna 1976 ja erosivat virallisesti vuonna 1997. Avioliitto oli lapseton.

Hämäläinen kuoli vuonna 2008 sairauskohtaukseen kotonaan 65-vuotiaana. Tarkkaa kuolinsyytä ei ole annettu julki, mutta Dannyn eli Ilkka Lipsasen mukaan hän oli kärsinyt kovasta stressistä lopetettuaan toimen *Suosikin* päätoimittajana. Hämäläisen kerrotaan syöneen yhdeksää eri lääkettä mm. eturauhasvaivoihin, ja laihtuneen rajusti, mihin lääkärit eivät tienneet syytä .

Hämäläinen siunattiin Olarin kirkossa 2. huhtikuuta ja haudattiin Hietaniemen hautausmaalle Helsinkiin vanhan alueen kortteliin 26, riville 10 ja hautapaikalle 333.

## Teokset
* 
* 
* 
* 
* 
* 
* 

## Lähteet

## Aiheesta muualla
* Jyrki Hämäläisen muistokirjoitus ''Helsingin Sanomissa''.
* 
* 
* Jyrki Hämäläinen Dannyn sivuilla
* Jyrki Hämäläinen Jatkoajassa. Ylen Elävä arkisto.
* Miten minusta tuli minä, Jyrki Hämäläinen. Ylen Elävä arkisto.
EU (täsmennyssivu)

**EU** voi viitata:
* 
* Ephraim Union, alueellinen poliittinen puolue Intian osavaltiossa Mizoramissa
* Europa Universalis, tietokonepeli
* Euraasian unioni, entisten neuvostotasavaltojen ehdotettu poliittinen liitto
* Euroopan unioni, eurooppalaisten maiden poliittinen liitto (se on myös sen ISO 3166 maakoodi)
* Expanded Universe, (yleensä science fictionissa), on epävirallinen joukko lisäyksiä kuviteelliseen universumiin

**Eu** voi viitata:
* Eu, kunta Ranskassa Seine-Maritimen departementissa
* Eulerin luku, dimensioton momentum transport parametri fysiikassa
* Eurooppa, maanosa, (harvoin käytetty, kirjoitetaan myös EU)
* 
* Eun kreivi, eräille Ranskan kuningasperheen jäsenille annettu aatelisarvo
* 

**eu** voi viitata:
* Baskin kieli: ISO 639 alpha-2 kielikoodi (viittaamaan *Euskara*, baskien kieli)
* .eu, ylätason Internet-tunnus (ccTLD) Euroopan unionille
* .eu.int, Euroopan unionin toimielimien ja hallinnollisten sivujen käyttämä Internet-tunnus, korvautunee vähitellen .eu-tunnuksilla
* suomen kielen yksi viidestätoista suppenevasta diftongista
Numbers Entertainment

**Numbers Entertainment Oy** oli vuonna 2003 perustettu suomenkieliseen hip hoppiin keskittynyt levy-yhtiö. Numbers on julkaissut Stig Doggia, Asaa, Davoa ja Kaucasta. Yhtiöllä on äänitysstudio Helsingin keskustassa.

## Julkaisut
* Davo: *Anthem / Niinku täälpäin sanotaan* (NBS001) CDS, 2005, singlelistan 19.
* Edu Kehäkettunen: *[[Lentäjän koira]]* (NBS002) CD, 2005
* Stig Dogg: *Rakkauden Bermudan kolmio* (NBS004) CDS, 2006, singlelistan 18.
* Kaucas: *Saimaanrannalta* (NBS003) CDS, 2006
* Kaucas: *[[Lopunajanlaulut 2006]]* (NBS005) CD, 2006
* Stig Dogg: *[[Stig Dogg (albumi)|Stig Dogg]]* (NBS006) CD, 2006, albumilistan 37.
* Asa: *[[Terveisiä kaaoksesta]]* (NBS007) CD, 2006, albumilistan 7.
Franz Keller

**Franz Keller** (s. 19. tammikuuta 1945 Nesselwang) on saksalainen yhdistetyn hiihdon olympiavoittaja. Hän oli maailman huipulla 1960-luvun loppupuoliskolla.

Keller sijoittui Oslon MM-hiihdoissa 1966 maanmiehensä Georg Thoman jälkeen hopealle. Kaksi vuotta myöhemmin, Grenoblen talviolympialaisissa 1968 hän voitti olympiakultaa. Vysoké Tatryn MM-kisoissa 1970 hän sijoittui yhdistetyssä 11:nneksi, Sapporon olympialaisissa 1972 33:nneksi ja Falunin MM-kisoissa 1974 sijalle 28.

Holmenkollenin kisoissa Keller voitti yhdistetyn vuonna 1967 sekä sijoittui toiseksi vuonna 1969 ja kolmanneksi vuonna 1973. Puijon kisoissa hän oli ykkönen vuonna 1967.

Keller osallistui arvokilpailuihin myös mäkihyppääjänä. Hän sijoittui Oslon MM-kisoissa 1966 pienessä mäessä 11:nneksi ja suurmäessä 17:nneksi sekä Grenoblen olympialaisissa 1968 suurmäessä 36:nneksi. Keski-Euroopan mäkiviikolla hän sijoittui kuudenneksi kaudella 1966–1967.

Keller aloitti urheilu-uransa tenniksen pelaajana. Ammatiltaan hän oli muurari.

## Lähteet
* 
* 

### Viitteet
Yhdistetyn maailmancup 1983–1984

**Talvella [[1983]]–[[1984]]** järjestettiin ensimmäinen yhdistetyn maailmancupin kausi. Cupissa oli seitsemän osakilpailua, joista ensimmäinen käytiin 17. joulukuuta 1983 Seefeldissä, Itävallassa ja viimeinen 24. maaliskuuta 1984 Štrbské Plesossa, Tšekkoslovakiassa.

## Osakilpailut ja voittajat

## Maailmancupin kokonaiskilpailun loppupisteiden kymmenen parasta

*Täydellinen pistetaulukko FIS:n tietokannassa
Yhdistetyn maailmancup 1984–1985

**[[Yhdistetyn maailmancup]]in kaudella [[1984]]–[[1985]]** järjestettiin seitsemän osakilpailua. 

## Osakilpailut ja voittajat

## Maailmancupin kokonaiskilpailun kymmenen parasta

*Täydellinen pistetaulukko FIS:n tietokannassa
Georg Thoma

**Georg Thoma** (s. 20. elokuuta 1937 Hinterzarten) on saksalainen yhdistetyn hiihdon olympiavoittaja.

Thoma oli Lahden MM-kisoissa 1958 yhdistetyn kilpailussa 16:s mutta voitti kaksi vuotta myöhemmin olympiakultaa Squaw Valleyn kisoissa. Zakopanen MM-kisoissa 1962 hän keskeytti kaaduttuaan mäessä.  Innsbruckin olympialaisissa 1964 hän voitti mäkiosuuden mutta jäi suksien epäonnistuneen voitelun myötä lopputuloksissa pronssille. Viimeisissä yleisen sarjan arvokisoissaan, Oslon MM-hiihdoissa 1966 hän voitti kultaa.

Thoma voitti yhdistetyn Holmenkollenilla ensimmäisenä keskieurooppalaisena ylivoimaisesti oltuaan paras sekä mäki- että hiihto-osuudella vuonna 1963 ja uusi voittonsa kahtena seuraavana vuonna. Hän voitti myös Salpausselällä vuosina 1961 ja 1965 sekä Falunissa vuonna 1963. Maansa mestaruuden hän voitti yhdeksän kertaa peräkkäin vuosina 1958–1966.

Thoman vahvempi osa-alue yhdistetyssä oli mäkihyppy. Hän olikin erityisen hyvä hyppäämään mäkeä, mistä kertovat myös kolme Saksan liittotasavallan mäkihyppymestaruutta vuosina 1960, 1961 ja 1963 sekä Lahden MM-kisojen 27. sija vuonna 1958, Garmisch-Partenkirchenin osakilpailun voitto Keski-Euroopan mäkiviikolla 1961–1962 ja mäkiviikon kokonaiskilpailun kuudes sija seuraavana talvena.

Vuonna 1960 Thoma valittiin Saksan liittotasavallassa Vuoden urheilijaksi. Ikämiehenä hän on kilpaillut hiihtäjänä.

Thoman veljenpoika Dieter on sittemmin myös menestynyt mäkihyppääjänä.

## Lähteet
* 
* 

### Viitteet
Tormod Knutsen

**Tormod Knutsen** (7. tammikuuta 1932 Eidsvoll – 23. helmikuuta 2021) oli norjalainen yhdistetyn hiihdon olympiavoittaja.

Knutsen siirtyi mäkihypystä yhdistetyn kilpailijaksi 1950-luvun alkupuoliskolla. Cortina d’Ampezzon olympialaisissa 1956 hän sijoittui yhdistetyssä kuudenneksi ja Lahden MM-kilpailuissa 1958 yhdeksänneksi. Squaw Valleyn olympialaisissa 1960 hän saavutti hopeaa Georg Thoman takana ja Zakopanen MM-kilpailuissa 1962 hän sijoittui neljänneksi. Innsbruckin talviolympialaisissa 1964 hän voitti kultaa selvällä 16,2 pisteen erolla Neuvostoliiton Nikolai Kiseljoviin oltuaan mäkiosuudella toiseksi ja hiihdossa neljänneksi paras.

Knutsen voitti yhdistetyn kilpailun Holmenkollenilla vuonna 1958 ja Ruotsin hiihtokisoissa vuonna 1959. Salpausselällä hän sijoittui toiseksi vuonna 1956 ja kolmanneksi vuonna 1962.

Kauden 1961–1962 jälkeen Knutsenia ryhtyi valmentamaan maanmies ja olympiavoittaja Sverre Stenersen.

## Lähteet
* 

### Viitteet
Naginata

**Naginata** ( on perinteinen japanilainen salkoase. Se rakentuu varresta, jonka päähän on kiinnitetty kaareva terä. Naginata oli suosiossa erityisesti Japanin feodaaliaikaan.

## Historia

Ensimmäiset viittaukset naginataan löytyvät Kojikista, vanhimmasta säilyneestä Japanin historiasta kertovasta kirjasta, jossa sana ”*naginata*” esiintyy ensimmäisen kerran. Nara-kaudella sen ottivat käyttöön sōhei-soturipapit ja ensimmäiset naginatan käytöstä taistelussa (*naginatajutsu*) kertovat tekstit löytyvät vuonna 1086 kirjoitetussa kirjassa Oshu Gosannenki (”Päiväkirja kolmesta vuodesta Oshussa”). Japanin historian professorin Karl Fridayn mukaan ensimmäinen kirjallinen maininta naginatasta on vuodelta 1146.

Gempei-sodan (1180-1185) aikaan ratsuväen käyttö kasvoi ja naginatan ollessa erinomainen ase ratsukkoa vastaan taistellessa myös sen suosio nousi. Naginatan vaikutuksesta japanilaiseen haarniskaan kehitettiin osat (”*sune-ate*”) suojaamaan myös jalkoja. 

Samurai-luokan naisten odotettiin kykenevän puolustamaan kotiaan miesten ollessa sotimassa ja Edo-kaudella naginata saavutti huomattavaa suosiota naisten keskuudessa. Sen pituus tarjosi keinon pitää mahdollinen hyökkääjä etäisyydellä, jolla tämä ei kyennyt käyttämään hyväkseen miehen voimakkaamman fyysisen rakenteen tuomia etuja. Tuliaseiden saapuminen Japaniin ja Meiji-restauraation aiheuttaman länsimaalaistumisen seurauksena perinteiset taistelutaidot, naginata mukaan lukien, menettivät suosionsa. Harjoittelun luonne muuttui mielen ja ruumiin vahvistamiseksi ja Shōwa-kaudella naginatan harjoittelusta tuli osa koulujärjestelmää.

## Naginatan rakenne
Naginatan pituus määräytyy käyttäjänsä mukaan. Varren tulisi olla käyttäjän pituinen ja terän 2–3 shakua eli noin 60–90 senttimetriä. Terä on useimmiten kärkeä kohden kaartuva ja se taotaan samalla tavoin kuin katanatkin. Karkaisussa hamara jätetään terän suuta pehmeämmäksi, jotta terästä kokonaisuutena tulisi sitkeämpi ja vaara sen katkeamisesta iskuista ja väännöstä näin vähenisi. Yleensä varren ja terän välissä on tsuba eli väistin.

Joskus naginatan varren tyvipäähän saatettiin liittää metallinen kantarauta *ishizuki* (suom. kivipistin), joka toimi terän vastapainona. Se oli lisäksi tehokas ase ja pienen poikkipinta-alansa ansiosta erityisen hyvä haarniskan läpäisyyn.

## Naginata nyt
Toisen maailmansodan jälkeen taistelulajien harjoittaminen kiellettiin viideksi vuodeksi. Vuonna 1950 puretun kiellon jälkeen alkanutta naginatatyyliä kutsutaan *[[atarashii naginata]]ksi* (uusi naginata). Noin 80&nbsp;000 naginatan käytön harjoittelijoista valtaosa harjoittelee uutta naginataa (*naginatadō*), mutta jotkut vanhat koulukunnat kuten tendō-ryū naginatajutsu sekä modernit lajit kuten bujinkan budō taijutsu opettavat edelleen perinteistä naginatan käyttöä. Nykyisin naginatadōta harjoittelee enemmän naisia kuin miehiä.

## Lähteet

## Aiheesta muualla

* Southern California Naginata Federation 
* Naginata Homepage
Tuottaja

**Tuottaja** on mikä tahansa tuotantotoimintaa tekevä taho, jolla on tietyissä tilanteissa jokin erityisen määritelty merkitys: 
* Julkisessa palvelutuotannossa puhuttaessa tilaaja-tuottajamallissa.
* Tuottaja taloustieteellisenä terminä
* Biologiassa tuottaja on autotrofi eli yhteyttämiskykyinen eliö.
* Maataloustuottaja

Tuottaja eri kulttuurialoilla: 

* Tuottaja musiikin äänityksessä
* Äänitetuottaja, musiikkituottaja
* Tuottaja elokuva-alalla
* Tuottaja teatterialalla
* Tuottaja televisiossa
* Tuottaja radiossa
* Tuottaja videopelialalla
* Tapahtumien tuottaja
Sahra (albumi)

**Sahra** on Khaledin vuonna 1996 julkaisema studioalbumi. Sen tuottivat Don Was, Philippe Eidel, Jean-Jacques Goldman ja Clive Hunt. Levy on suurimmilta osin arabiankielinen, mutta kappaleet "Aïcha" ja "Le Jour Viendra" ovat ranskankielisiä ja "Ki Kounti" osin espanjankielinen. Albumilla oli vierailevina artisteina I Threes, Saúl Hernández ja räppärit Akhenaton ja Shurik'n. 

Khaled omisti albuminsa vaimolleen Samiralle ja tyttärelleen Sarah'lle, joista jälkimmäiseltä levy on saanut myös nimensä. 

## Kappaleet
# Sahra
# Oran Marseille (Oran mix)
# Aïcha
# Lillah
# Ouelli El Darek (mukana I Threes)
# Detni Essekra
# Walou Walou
# Ki Kounti (mukana Saúl Hernández)
# Wahrane Wahrane
# Haya Haya
# Mektoubi
# Hey Ouedi
# Oran Marseille (mukana Akhenaton and Shurik'n)
# Sratli
# Le Jour Viendra

## Arviot
* Allmusic: 

## Lähteet
Karvasmäki

**Karvasmäki** () on Espoon kaupunginosa. Se sijaitsee Turunväylän ja Kehä III:n risteyksessä.

Alue on tunnettu kivikautisena asuinpaikkana löydöksiensä perusteella. Löydöksinä on ollut esimerkikso kivikautisia asuinpaikkalöytöjä, keramiikkaa, kvartsiesineitä ja kvartsi-iskoksia.

Karvasmäessä sijaitsee Suomen ensimmäinen Ikea-tavaratalo, joka avasi ovensa vuonna 1996.

## Nimi
Karvasmäen ruotsinkielinen nimi *Karvasbacka* on todennäköisesti talonnimi, kenties *Karvainen* tai *Karvala*, joka perustuu joko erityisen karvaisen isännän lisänimeen tai ruohoista järveä tarkoittaneeseen luontonimeen. Nimen vanhoja kirjoitusasuja ovat *Karwädzbacka* (1492, *Karpsbacka* (1544) ja *Karusby* (1555). Nykyinen suomenkielinen vastine on mukailtu myöhemmin ja vahvistettu vuonna 1965.

## Historia
Suuri Rantatie eli Kuninkaantie oli keskiajalta lähtien tärkeä maantieyhteys, joka kulki Jorvaksesta Karvasmäen kautta Bemböleen. Nykyinen Glims toimi kestikievarina. Autoliikenteen kasvaessa 1920-luvulla Karvasmäen läpi kulkeva vanha Turuntie kunnostettiin ja sitä jatkettiin uudella tiellä länteen. Nykyisin Turunväylänä tunnetun Tarvontien rakentaminen alkoi vuonna 1956 ja se valmistui vuonna 1962. Karvasmäen läpi kulkeva Tarvontie oli Suomen ensimmäinen moottoritie ja se kulki Helsingin Munkkiniemestä Espoon Gumböleen.

Karvasmäen läpi kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle. Bembölen alueen suuria viljelysmaita jäi Kehä III:n alle.

## Väestö
### Väkiluvun kehitys

## Lähteet
Kodin pyhittäminen

**Kodin pyhittäminen** on ortodoksisen kirkon kirkollinen toimitus. Ortodoksisessa kirkossa pyhitetään monenlaisia maallisiakin asioita. Kirkollisten kohteiden lisäksi pyhitetään esimerkiksi koteja, työpaikkoja, autoja ja muita kulkuvälineitä jne. Ortodoksinen kirkko käyttää mieluummin termiä *kodin pyhittäminen* kuin luterilaisten käyttämää termiä *kodin siunaaminen*. Toinen ortodoksien käyttämä termi on myös *kodin vihkiminen*.

Pyhittäminen voidaan tehdä kahden eri kaavan mukaan. Mikäli kotona toimitetaan pieni vedenpyhitys, koko toimitus on hieman pidempi, sillä siihen sisältyy siis ensin veden pyhittäminen ja sitten pyhitetyllä vedellä kodin pyhittäminen. Pyhittäminen voidaan tehdä myös papin mukanaan tuomalla pyhitetyllä vedellä.

## Aiheesta muualla
*Kodin pyhittäminen / Ortodoksi.net
Mỹ Sơn

**Mỹ Sơn** on temppeleistä ja torneista koostuva rakennusyhdistelmä Quảng Namin provinssissa, Vietnamissa. Se sijaitsee 69 kilometriä lounaaseen Đà Nẵngin satamakaupungista. Mỹ Sơnin rakennukset rakennettiin 300- ja 1100-lukujen välisenä aikana. Rakennukset kuuluvat Unescon maailmanperintöluetteloon vuodesta 1999.

300–1100-luvuilla nykyisen Vietnamin rannikolla oli ainutlaatuinen kulttuuri, jonka hengelliset juuret ovat Intian hindulaisuudessa. Se näkyy tornitemppelien jäänteissä paikalla, joka oli suurimman osan ajasta Champa-kuningaskunnan uskonnollinen ja poliittinen pääkaupunki.

Mỹ Sơn -pyhäkkö sijaitsee vuoristoisella Duy Xuyenin piirin rajaseudulla. Thu Bon -joen lähde on täällä, ja se virtaa Champa-kuningaskunnan läpi laskien Etelä-Kiinan mereen lähellä ikivanhaa Hội Anin satamakaupunkia. Sijainti antaa kohteille strategisen merkityksen, koska ne ovat myös helposti puolustettavissa.

Tornitemppelit rakennettiin kymmenen vuosisadan jatkuvan kehityksen aikana hallitsevan Dua-klaanin kotiseudulle. Tämä klaani yhdisti cham-klaanit ja perusti Champapuran kuningaskunnan (sanskritiksi cham-kansan kaupunki) vuonna 192 jKr. Hindulaisuuden vaikutuksesta rakennettiin monia temppeleitä hindujumalille, kuten Krishnalle ja Vishnulle, mutta ennen kaikkea Shivalle. Vaikka mahajana-buddhalaisuus levittäytyi cham-kulttuuriin luultavasti 4. vuosisadalta lähtien ja vakiinnutti asemansa kuningaskunnan pohjoisosassa, shivalainen hindulaisuus pysyi vakiintuneena valtionuskontona.

Mỹ Sơnin pyhäkön monumentit ovat Mỹ Sơnin sivilisaation tärkeimmät rakennelmat. Tornitemppeleissä on erilaisia arkkitehtonisia rakenteita, jotka symboloivat Meru-vuoren suuruutta ja puhtautta. Meru on hindujumalien myyttinen pyhä vuoristokoti maailmankaikkeuden keskipisteessä, ja nyt se on symbolisesti toistettu maan päällä cham-kansan vuoristoisella kotimaalla. Tornit on rakennettu poltetusta tiilestä, ja niissä on kivipilarit ja ne on koristeltu hiekkakivisillä kohokuvilla, jotka kuvaavat hindulaisen mytologian kohtauksia. Niiden teknologinen hienostuneisuus on osoitus chamien insinööritaidoista, kun taas tornitemppelien monimutkainen kuvasto ja symboliikka antavat käsityksen chamien uskonnollisen ja poliittisen ajattelun sisällöstä ja kehityksestä.

## Lähteet

## Aiheesta muualla
N'ssi N'ssi

**N'ssi N'ssi** on Khaledin vuonna 1993 julkaisema studioalbumi. Albumin tuottivat Don Was ja Philippe Eidel. Albumin kappale *Alech Taadi* soitetaan myös elokuvassa *[[The Fifth Element – puuttuva tekijä]]*. Kaikkien kappaleiden sanoitukset ovat arabiaksi.

*Helsingin Sanomien* musiikkitoimitus otti albumin mukaan vuoden 1993 päätteeksi tekemäänsä Vuoden levyt -koosteeseen.

## Kappaleet
# 
# 
# 
# 
# 
# 
# 
# 
# 
# 

## Arviot
* Allmusic: 

## Lähteet
CeCILL

**CeCILL** (*CEA CNRS INRIA Logiciel Libre*) on lisenssi vapaata ohjelmistoa varten. Lisenssi on tarkoitettu yhteensopivaksi GNU GPL:n kanssa. Sen kehittivät yhteistyössä *Commissariat à l'Énergie Atomique* ("Atomienergiakomissio"), *Centre national de la recherche scientifique* ("Kansallinen tieteentutkimuskeskus") ja *Institut national de recherche en informatique et en automatique* ("Kansallinen informaatio- ja automaatioinstituutti").

## Aiheesta muualla
* http://www.cecill.info/index.en.html - kotisivu
William Gibson

**William Ford Gibson** (s. ) on yhdysvaltalainen, nykyisin Vancouverissa Kanadassa asuva tieteiskirjailija, joka tunnetaan erityisesti kyberpunkin perusteoksena pidetystä esikoisromaanistaan *[[Neurovelho]]* (1984). Teosta on pidetty jopa 1980-luvun vaikutusvaltaisimpana tieteisromaanina. *Neurovelho* on voittanut Nebula-, Philip K. Dick- ja Hugo-palkinnot. Lisäksi Gibsonin *[[Mona Lisa (romaani)|Mona Lisa]]* ja *[[Virtuaalivalo]]* ovat voittaneet Aurora-palkinnon.

Gibsonin teos *Neurovelho* toi kyberavaruuden käsitteen valtavirran tietoisuuteen. Gibson nimesi käsitteen kyberavaruudeksi pohdittuaan ensin nimiä kuten *infoavaruus* ja *data-avaruus*. Aiemmin Vernor Vinge oli esittänyt vastaavan konseptin nimellä "Other Plane" ().

Bruce Sterlingin kanssa kirjoitettu teos *[[The Difference Engine]]* on kuvattu steampunk-tyylilajin syntynä (kyberpunkin alalajina).

Gibsonin kirjoittaminen on Syyskuun 11. päivän tapahtumien seurauksena muuttunut: hänen sanojensa mukaan aikakausi vaati muuttumista. Hän siirsi kirjoituksensa tulevaisuudesta nykyaikaan koska nykyaika on paljon surrealistisempi kuin mikään keksitty tulevaisuus.

## Sovitukset
Gibsonin kirjasta *The Peripheral* (2014) on tehty sovitus televisiosarjaksi.
Elokuva *[[Johnny Mnemonic – kuoleman kuriiri]]* perustuu Gibsonin novelliin.

## Teokset
### [[Sprawl-trilogia]]
* 
* 
* 

### ''Bridge''-trilogia
* 
* *Idoru* (1996) 
* *All Tomorrow's Parties* (1999) 

### ''Blue Ant'' -trilogia
* 
* *Spook Country* (2007) 
* *Zero History* (2010) 

### ''Jackpot'' -trilogia
Trilogiassa julkaistut osat:
* *The Peripheral* (2014) 
* *Agency* (2020) 
* *Jackpot* (tulossa)

### Muut
* *[[The Difference Engine]]* (1990), Bruce Sterlingin kanssa. 

### Suomennetut novellit
* ”Gernsbackin kontinuumi” (The Gernsback Continuum, 1981). Teoksessa 
* ”New Rose Hotellissa” (New Rose Hotel, 1981). Suomentanut Eva Jaeger. *Tähtivaeltaja* 3/1986. 
* ”Punatähti, talvirata” (Red Star, Winter Orbit, 1983). Teoksessa *Peililasit*.

## Lähteet

## Aiheesta muualla

* Kotisivut 
* 
*William Gibson Science Fiction Awards Database -sivustolla
Yhdistetyn maailmancup 1989–1990

**[[Yhdistetyn maailmancup]]in kaudella [[1989]]–[[1990]]** järjestettiin yhdeksän osakilpailua.

## Osakilpailut ja voittajat

## Maailmancupin kokonaiskilpailun kymmenen parasta

  
*Täydellinen pistetaulukko FIS:n tietokannassa
Kapellskärin satama

**Kapellskärin satama** (, aiemmin *Kappelskär*) sijaitsee Itämeren rannalla Ruotsissa, Norrtäljen kunnassa. Kapellskäristä Tukholmaan on noin 90 kilometriä. Sataman omistaa Roslagshamnar AB, joka on osa Tukholman satamat -satamayhtiötä. Kapellskärin satama työllistää parhaimmillaan 200 henkilöä kesäisin.

Reittejä liikennöivät Tallink, DFDS Seaways (entinen Baltic Scandinavian Lines) ja Finnlines.

## Satamasta liikennöivät laivat

## Historiaa
Vuonna 1959 yksi ensimmäisistä ruotsinlaivalinjoista Vikinglinjen liikennöi Suomen Korppoosta Maarianhaminan kautta Norrtäljen Gräddöhön, josta liikenne siirrettiin pian viisi kilometriä etelämmäs Kapellskäriin. Silja Linen edeltäjän Siljavarustamon *[[M/S Holmia]]* liikennöi Kapellskärin ja Paraisten väliä vuosina 1967–1968, mutta vuonna 1971 muodostetun Silja Linen keskittyessä Tukholman Värtaniin Kapellskärin käyttö heidän osaltaan päättyi. Sen sijaan vuonna 1966 perustettu kolmen varustamon yhteisyritys Viking Line otti nopean Naantali–Kapellskär-reitin heti yhdeksi keskeisimmistä tuotteistaan. Viking käytti Kapellskäriä aina 1990-luvun puoleenväliin saakka.

1970- ja 1980-luvun vaihteessa Kapellskäriin valmistui uusi terminaali ja uusi nopea tieyhteys Tukholmasta.

## Katso myös
* Eurooppatie E18

## Lähteet

## Aiheesta muualla

*Tukholman satamat
Huijauslasku

**Huijauslasku** tai **valelasku** tarkoittaa laskua, joka näyttää oikealta, mutta siinä todellisuudessa laskutetaan palvelusta, jota yritys tai henkilö ei ole tilannut ja joka yleensä on täysin arvoton. 

Laskun lähettäminen palvelusta, jota yritys ei ole tilannut, on rikos.

Huijauslaskun lähettäjäyrityksen nimi on yleensä valittu muistuttamaan jotain täysin rehellisellä pohjalla toimivaa yritystä. Huijaus perustuu siihen, että kun laskuja lähetetään tuhansia kappaleita, aina joku maksaa vahingossa. Huijauslaskuja on usein lähetetty kesäisin, kun yrityksissä on paljon kesätyöntekijöitä maksuliikennettä hoitamassa. Tällöin huijauksen onnistumistodennäköisyys paranee.

## Miten toimia

Jos saa laskun palvelusta, jota ei ole tilannut, on siitä syytä tehdä rikosilmoitus poliisilaitoksella. Laskusta voi kertoa myös tiedotusvälineille suoraan. Yleensä huijauslaskut uutisoidaan ainakin sanomalehtien pikku-uutisina. Suomessa lisäksi Muskrat -nimisellä verkkosivustolla pidetään yllä varoituslistaa huijauslaskuista, jonne voi tehdä varoituksen.

Kaikki tilisiirron sisältävät laskut eivät ole huijauslaskuja. Esimerkiksi katsastusasemat ovat jo 1990-luvulta alkaen markkinoineet palveluaan tilisiirrolla, jonka maksamalla pystyy varaamaan katsastusajan. Hyvän liiketavan mukaisessa tilisiirron sisältävässä tarjouksessa kuitenkin sanotaan selvästi, jopa korostaen, että maksua ei ole pakko suorittaa vaan kyse on vain tarjouskirjeestä.

## Tunnettuja huijauslaskutapauksia
* Suomen Invalidiliitto (muistuttaa rehellistä Invalidiliitto ry:tä) Keijo P. M. Salon yritys
* Suomen Yrittäjäliitto (tarkoitus sekoittaa Suomen Yrittäjät ry:een)
* Syöpäsairaiden tuki ry ja Solia Oy (yli miljoonan euron rahastus syöpäsairaiden nimissä) Simo Olavi Laakso ja Keijo P. M. Salo pääepäiltyjä
* Markus Pönkä
*  Directa

## Aiheesta muualla
* http://www.saunalahti.fi/paskis/ojan.net/index2.htm Pönkäleen uhrin seikkaperäinen selvitys Pasi Pöngän huijauksen toimintatavoista vuodelta 2004
Nokka

**Nokka** on linnun leukaluiden päälle ja jatkeeksi kasvanut kokonaan tai osittain sarveistunut ihon muodostuma. Lintujen lisäksi myös vesinokkaeläimillä, kalmareilla ja mustekaloilla on nokka.

Linnut käyttävät nokkaansa ravinnon pyydystämiseen, siementen kuorimiseen ja rikkomiseen sekä saaliseläinten palotteluun. Helteellä linnut jäähdyttelevät itseään nokan kautta.

## Kehitys
Nokka oli jo lintuja edeltäneillä liskolinnuilla. Niiden nokassa tosin oli hampaita, joita yhdelläkään linnulla ei enää ole.

## Rakenne
Nokka muodostuu leukaluista, joiden päällä on sarveistuppi. Monilla lintulajeilla sarveistuppi on kuollut, mutta toisilla siinä on verisuonitus ja hermotus. Joillain lajeilla nokan väri muuttuu kesästä talveen. Sorsalinnuilla nokan kärjessä on kova kärjen reunus eli nokkakynsi. Jalohaukoilla on ylänokan tyvessä paksunnos eli vahanokka. Joidenkin lajien poikasilla on ylänokan kärjessä valkoinen munahammas, jolla ne puhkaisevat munankuoren kuoriutuessaan. Monen lajin sierainaukot peittää pehmeä kalvo.

Nokan muoto riippuu linnun käyttämän ravinnon laadusta. Nokkia on hyvin erilaisia: hentoja ja rotevia, pitkiä ja lyhyitä, putkimaisia ja kartiomaisia, suoria ja käyriä joko ylös- tai alaspäin, eri tavoin koukkumaisia, litteitä, sileäreunaisia ja hammasreunaisia. Petolinnuilla on koukkumainen terävä nokka. Siemeniä syövien peippolintujen nokka on lyhyt ja kartiomainen. Kahlaajilla on pitkä, hento nokka, joka soveltuu pikkueläinten poimintaan liejusta ja mudasta. Sorsalintujen litteä sälönokka soveltuu erinomaisesti siivilöimään ravintoa vedestä. Tikka naputtelee voimakkaalla talttamaisella nokallaan hyönteisiä lahoista puunrungoista ja kaivertaa pesäkolonsa terveeseenkin puuhun. Joidenkin lintujen kuten lunnin nokka soveltuu hyvin myös kalojen kuljettamiseen.

Nokan värillä on ratkaiseva merkitys monien lajien parinmuodostuksessa, ja harmaalokkien poikasille emon keltaisessa nokassa oleva punainen täplä on suuntamerkki, johon ne kurottelevat halutessaan ruokaa.

## Lähteet
* 
* 
* 
* 

### Viitteet

## Aiheesta muualla
Souad Massi

**Souad Massi** (s. 1972) on algerialaissyntyinen naislaulaja ja -kitaristi, joka asuu nykyään Pariisissa, Ranskassa. Massi teki vuonna 1999 levytyssopimuksen Island Recordsin kanssa. Hän on tähän mennessä julkaissut kolme albumia. Massi laulaa pääasiassa arabiaksi, mutta hänen levyillään kuulee myös ranskaa sekä jonkin verran espanjaa ja englantia.

## Diskografia
**Raoui* (2003)
**Deb* (2004)
**Mesk Elil* (2005) 

## Aiheesta muualla
* http://www.africanmusiciansprofiles.com/souadm.htm 
* http://www.bbc.co.uk/radio3/womad2004/souad_massi.shtml
Għana

**Għana** on maltalaisen kansanmusiikin tyylilaji. Siitä on olemassa viisi eri alalajia. Għanan improvisoitua muotoa kutsutaan nimellä "spirtu pront".

## Tunnettuja artisteja
*Fredu Abela (1944-2003)
*Ġammari Spiteri (1907-1962)
Ghana (täsmennyssivu)

**Ghana** on:

*Valtio Länsi-Afrikassa, katso Ghana.
*Muinainen Ghanan kuningaskunta Länsi-Afrikassa.
*Maltalaista kansanmusiikkia, katso għana.
Mad Season

**Mad Season** oli yhdysvaltalainen grunge- ja vaihtoehtorock-yhtye. Sen perusti vuonna 1994 Seattlessa Yhdysvalloissa kolme tunnettua yhtyeen jäsentä, Alice In Chainsin, Pearl Jamin ja Screaming Treesin. Mad Season ehti julkaista urallaan yhden albumin, *[[Above]]n*, joka ilmestyi vuonna 1995. Yhtyeen kappaleita on muun muassa "River Of Deceit".

## Historia
Pearl Jamin Mike McCready, Screaming Treesin Barret Martin ja John Baker Saunders olivat yhtyeen perustajajäsenet. He kirjoittivat yhdessä sellaiset kappaleet kuin "Wake Up" ja "River Of Deceit", jotka päätyivät myöhemmin Mad Seasonin albumille. McCready pyysi lopulta Layne Staleyn Alice In Chainsista mukaan laulajaksi.

Yhtye soitti ensimmäisen keikkansa lokakuussa 1994 The Crocodile Cafessa Seattlessa, mistä seurasi kaivattua suosiota. Näihin aikoihin yhtye kutsui vielä itseään nimellä *The Gacy Bunch*.

Tammikuussa 1995 yhtye esiintyi Pearl Jamin Self-Pollution -radiolähetyksessä esittäen kappaleet *Lifeless Dead* ja *I Don't Know Anything*. Tästä seurasi vielä enemmän suosiota, ja lopulta jäsenet päätyivät studioon levyttämään ainoaksi jäänyttä albumiaan samalla vaihtaen nimensä Mad Seasoniksi. Albumin levyttämiseen kutsuttiin mukaan myös Screaming Treesin laulaja ja keulakuva Mark Lanegan, joka esiintyy kappaleella *Long Gone Day*. *[[Above]]* saavutti lopulta sijan 24. Billboard 200-listalla ja myi kultaa samana vuonna Yhdysvalloissa.

Mad Season meni tauolle kevään 1995 keikkailujen jälkeen jäsenien keskittyessä enemmän muihin yhtyeisiinsä. Samana vuonna julkaistiin vielä konserttitaltiointi *Live At The Moore Theatre*, joka soitettiin Seattlen Moore Theatherissa 29. huhtikuuta 1995. Tämän jälkeen Mad Season käytännössä lopetti toimintansa. Kitaristi McCready yritti saada yhtyeen jälleen toimintaan vuonna 1997, mutta laulaja Layne Staleyn terveys oli huumeiden käytön seurauksena jo siinä vaiheessa niin huono, ettei uudelleenlämmittelystä tullut mitään. 

Myöhemmin samana vuonna McCready kutsui albumilla laulajana vierailleen Laneganin päälaulajaksi Staleyn tilalle. Samalla yhtye vaihtoi nimekseen Disinformation. Erinäisten kiireiden vuoksi tästäkään kokoonpanosta ei tullut valmista, ja viimeinen naula Mad Seasonin/Disinformationin arkkuun lyötiin, kun yhtyeen basisti John Baker Saunders kuoli heroiinin yliannostukseen vuonna 1999. Kolme vuotta myöhemmin, huhtikuussa 2002 Staley kuoli niin ikään huumeisiin, heroiinin ja kokaiinin yliannostukseen.

## Kokoonpano
* Layne Staley - laulu
* Mike McCready - kitara
* John Baker Saunders - basso
* Barrett Martin - rummut
* Mark Lanegan - laulu
* Skerik - saksofoni, lyömäsoittimet

## Diskografia

### Albumit

* *[[Above]]* (14. maaliskuuta 1995)

### Singlet
* *River Of Deceit* (1995)
* *I Don't Know Anything* (1995)
* *Long Gone Day* (1995)

### Videot

* *Live at the Moore* (VHS, 1995)

### Muut julkaisut
* *Working Class Hero: A Tribute To [[John Lennon]]* (kappale *I Don't Wanna Be A Soldier*)

## Videot
* *Live At Moore Theatre* (1995)
Yhden hitin ihme

**Yhden hitin ihmeeksi** () kutsutaan artistia tai yhtyettä, jolla on ollut vain yksi suurta suosiota saavuttanut kappale eli ”hitti”.

Se, miten yhden hitin ihme määritellään, riippuu myös paikasta. Monet kotimaassaan suositut artistit voivat olla ulkomailla tunnettuja vain yhdestä kappaleestaan. Joskus yksi iso hitti on niin iso, että muut menestyneet kappaleet unohtuvat.

## Esimerkkejä yhden hitin ihmeistä

* Johann Pachelbel – ”Kaanon D-duurissa” (1680)
* Anton Karas – ”The Third Man Theme” elokuvasta *[[Kolmas mies]]* (1949)
* The Trashmen – “Surfin’ Bird” (1963)
* Zager & Evans – ”In the Year 2525” (1969) (ainoa esittäjä, jonka ainoa hitti on noussut sekä Yhdysvaltain että Britannian listaykköseksi, mutta jonka mikään muu kappale ei ole saavuttanut kummassakaan maassa listasijoitusta)
* Anita Ward – ”Ring My Bell” (1979) 
* Aneka – ”Japanese Boy” (1981) 
* F. R. David – ”Words” (1982) 
* Murray Head – ”One Night In Bangkok” (1984)  
* Fiction Factory - Feels Like Heaven (1983)
* Sheila E. – ”The Glamorous Life” (1984) 
* M/A/R/R/S – ”Pump Up the Volume” (1987) 
* Kaoma – ”Lambada” (1989) 
* Alannah Myles – ”Black Velvet” (1989) (VH1 #79)
* 4 Non Blondes – ”What’s Up” (1993) 
* Las Ketchup – ”The Ketchup Song (Aserejé)” (2002)
* O-Zone – ”Dragostea din tei” (2003) 
 
### VH1:n lista 100 suurimmasta yhden hitin ihmeestä

Vuonna 2002 yhdysvaltalainen VH1-musiikkikanava esitti ohjelman, jossa esitettiin sata suurinta yhden hitin ihmettä. Listan kärkikymmenikkö oli:
# Los del Río – ”Macarena” (1996)
# Soft Cell – ”Tainted Love” (1982)
# Dexys Midnight Runners – ”Come On Eileen” (1982)
# Right Said Fred – ”I’m Too Sexy” (1991)
# Toni Basil – ”Mickey” (1982)
# Baha Men – ”Who Let the Dogs Out?” (2000)
# Vanilla Ice – ”Ice Ice Baby” (1990)
# A-ha – ”Take on Me” (1985)
# Gerardo – ”Rico Suave” (1991)
# Nena – ”99 Luftballons” (1984)

Listalle sijoitetulla A-halla oli ”Take on Me” -kappaleen lisäksi hittisingle ”The Sun Always Shines on TV” sekä James Bond -elokuvan tunnuskappale ”The Living Daylights”.

## Lähteet